CELEX: 32020D1525
Language: bg
Date: 2020-10-16 00:00:00
Title: Решение за изпълнение (ЕС) 2020/1525 на Комисията от 16 октомври 2020 година за изменение на приложението към Решение за изпълнение 2013/764/ЕС относно мерките за контрол на здравето на животните, свързани с класическа чума по свинете в някои държави членки (нотифицирано под номер C(2020) 7008) (текст от значение за ЕИП)

20.10.2020   
               
               
                  BG
               
               
                  Официален вестник на Европейския съюз
               
               
                  L 346/31
               
            
         РЕШЕНИЕ ЗА ИЗПЪЛНЕНИЕ (ЕС) 2020/1525 НА КОМИСИЯТА
         от 16 октомври 2020 година
         за изменение на приложението към Решение за изпълнение 2013/764/ЕС относно мерките за контрол на здравето на животните, свързани с класическа чума по свинете в някои държави членки
         
            
               (нотифицирано под номер C(2020) 7008)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
         като взе предвид Директива 90/425/ЕИО на Съвета от 26 юни 1990 г. относно ветеринарните проверки, приложими при търговията в Съюза с определени видове живи животни и продукти с оглед завършване на изграждането на вътрешния пазар (2), и по-специално член 10, параграф 4 от нея,
         като има предвид, че:
         
                     (1)
                  
                  
                     С Решение за изпълнение 2013/764/ЕС на Комисията (3) се определят мерки за контрол на здравето на животните, свързани с класическата чума по свинете и прилагани в някои държави членки или области от тях, както е посочено в приложението към същото решение. Тези мерки включват забрана за изпращане на живи свине, прясно свинско месо, месни заготовки и продукти от свине от някои области, изброени в посоченото приложение. Мерките за контрол на здравето на животните, определени в посоченото решение за изпълнение, се прилагат успоредно с мерките, установени в Директива 2001/89/ЕО на Съвета (4), и имат за цел борба с разпространението на класическата чума по свинете, по-специално на равнището на Съюза.
                  
               
                     (2)
                  
                  
                     С Решение за изпълнение 2013/764/ЕС се предвиждат също дерогации от забраната за изпращане на живи свине от някои области, които могат да бъдат предоставени при спазване на редица условия, включително извършването на наблюдение.
                  
               
                     (3)
                  
                  
                     Предвид ефективността на мерките за наблюдение и контрол, прилагани в Латвия в съответствие с Директива 2001/89/ЕО и Решение за изпълнение 2013/764/ЕС, както бяха представени пред Постоянния комитет по растенията, животните, храните и фуражите, и с оглед на благоприятната епидемична обстановка по отношение на класическата чума по свинете във въпросната държава членка, всички области в Латвия, които понастоящем са включени в приложението към Решение за изпълнение 2013/764/ЕС, следва да бъдат заличени от това приложение.
                  
               
                     (4)
                  
                  
                     Поради това Решение 2013/764/ЕС следва да бъде съответно изменено.
                  
               
                     (5)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Точка 3 от приложението към Решение за изпълнение 2013/764/ЕС се заличава.
         
         
            Член 2
            Адресати на настоящото решение са държавите членки.
         
         
            Съставено в Брюксел на 16 октомври 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 395, 30.12.1989 г., стр. 13.
         
            (2)  ОВ L 224, 18.8.1990 г., стр. 29.
         
            (3)  Решение за изпълнение 2013/764/ЕС на Комисията от 13 декември 2013 г. относно мерките за контрол на здравето на животните, свързани с класическа чума по свинете в някои държави членки (ОВ L 338, 17.12.2013 г., стр. 102).
         
            (4)  Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (ОВ L 316, 1.12.2001 г., стр. 5).